open-index/open-wikipedia-markdown huggingface dataset:
כביש הטבעת של מוסקבה

**כביש הטבעת של מוסקבה** (רוסית **Московская кольцевая автомобильная дорога** או **МКАД**) הוא כביש הטבעת החיצוני של העיר מוסקבה, בירת רוסיה. אורכו 108.9 ק"מ והוא מוכר ככביש מהיר מאז שנת 2001.

## היסטוריה
הכביש נסלל החל בשנת 1956 וחלקו הראשון נפתח לתנועה ב-1960. ב-1962 הושלמה סלילתו של הכביש לכל אורכו. בעבר, בשל תאורה מעטה, נודע הכביש בקרב נהגים בכינוי "הכביש אל המוות".

עד שנות ה-80 שימש כביש הטבעת כגבולהּ המוניציפלי של העיר מוסקבה. מאז החל תהליך של סיפוח פרברים השוכנים מחוץ לכביש הטבעת אל העיר מוסקבה ותחנת רכבת תחתית ראשונה מחוץ לו נחנכה בשנת 2002. בשנות ה-90 הורחב הכביש מארבעה לעשרה נתיבים וכל הצמתים הוחלפו במחלפים. מעל הכביש נבנו גשרים להולכי רגל ובמרכזו הוקמה גדר בטיחות מבטון.

בשנת 2001 נאסרה תנועת רכב איטי בכביש והוא הוכרז ככביש מהיר. מהירות הנסיעה המקסימלית המותרת לאורך כביש הטבעת היא 100 קמ"ש.

להורדת העומס על הכביש נבנה כביש הטבעת המרכזי.

## ראו גם
*כביש הטבעת של סנקט פטרבורג
## קישורים חיצוניים

* הכביש ב-Google Maps
קטגוריה:אירופה: כבישים היקפיים
קטגוריה:מוסקבה: כבישים
דואתלון

ממוזער
**דואתלון** הוא תחרות ספורטיבית המשלבת ריצה ורכיבה על אופניים. התחרות מחולקת לשלושה שלבים – שלב ריצה ראשון, שלב רכיבה על אופניים ושלב הריצה השני, שמרחקה הוא מחצית מהריצה הראשונה. בישראל מתקיימים מספר דואתלונים, ובהם דואתלון אגם החולה, דואתלון פתח תקווה (חודש מרץ) ודואתלון ניצנה.

## רכיבה על אופניים
שלא כמו במרוצי אופניים, בהרבה תחרויות דואתלון אסורה עדיין ההיצמדות לרוכב ("דראפטינג". איסור זה לא קיים במשחקים האולימפיים ובתחרויות המאורגנות על ידי ה־ITU). כתוצאה מכך רמת הקושי של הרכיבה בדואתלון גבוהה יותר – בדומה לתחרויות אופנים שהן מרוץ נגד השעון. בעת רכיבה בטריאתלון יעדיפו טריאתלטים רבים סיבוב מהיר יותר של הדוושות ושימוש בהילוכים נמוכים בהשוואה למקובל במרוצי אופנים, וזאת כדי להפחית את העומס על שרירי הרגלים הפעילים בריצה.

## ריצה
שרירי הגוף עייפים מאוד עוד בטרם תחילת הריצה השנייה. ההשפעה של עייפות זו, יחד עם שינוי צורת התנועה של הגוף מהתנועה המונוטונית של רכיבה לריצה, חזקה מאוד ומתוארת לפעמים על ידי דואתלטים כיוצרת הרגשה של מעין "ריצת חלום" – תחושה שהרגלים נעות אך הגוף אינו מתקדם. תחושה זו עוברת לאחר כמה מאות מטרים של ריצה, כאשר הגוף מתרגל לתנועת הריצה. לשלב הראשון של הריצה מתווסף לפיכך גם קושי נפשי. כדי להתגבר עליו כוללים הדואתלטים באימוניהם תרגולים של מעבר זה.

## ראו גם
*טריאתלון

## קישורים חיצוניים

קטגוריה:ענפי ספורט
לואיס פאלאו

**לואיס פאלאו** (בספרדית: **Luis Argentino Palau** 11 בספטמבר 1896 – 8 בפברואר 1971) היה שחמטאי ארגנטינאי.

בשנת 1921/22 חלק פאלאו מקום 10-12 בתחרות מונטווידאו (ניצח: רוברטו גראו) https://web.archive.org/web/20060216115508/http://www.brasilbase.pro.br/ti1921mv.htm . בשנת 1925 ניצח פאלאו בתחרות מונטווידאו https://web.archive.org/web/20070927222918/http://www.brasilbase.pro.br/ti1925mv.htm,  בשנת 1928 הגיע למקום השני בתחרות מאר דל פלאטה, אחרי רוברטו גראו https://web.archive.org/web/20060216115514/http://www.brasilbase.pro.br/ti1928mp.htm. בשנת 1934/35 חלק מקום 3-4 בתחרות בואנוס איירס (ניצח: לואיס פיאציני) https://web.archive.org/web/20060216115521/http://www.brasilbase.pro.br/ti1934ba.htm.

בשנת 1965 קיבל פאלאו תואר אמן בינלאומי לשחמט מארגון פיד"ה.

## השתתפות באולימפיאדות

פאלאו ייצג את ארגנטינה בשלוש אולימפיאדות:

במסגרת אולימפיאדת השחמט 1924 האולימפיאדה הבלתי הרשמית הראשונה, הגיע פאלאו למקום השביעי באליפות העולם הראשונה לחובבים שהתקיימה בפריז עם 3.5 נקודות (ניצח: הרמניס מטיסונס (5.5) ולמקום השני הגיע פריציס אפשניק עם 5 נקודות). http://www.olimpbase.org/1924x/1924fa.html בשני השלבים צבר   +5 –4 =4 (+ ניצחונות – הפסדים = תוצאות תיקו)

באולימפיאדת השחמט 1927, האולימפיאדה הראשונה שהתקיימה בלונדון,  בלוח הרביעי  השיג תוצאה של +7 -4 =4   http://www.olimpbase.org/1927/1927arg.html
 
באולימפיאדת השחמט 1928, האולימפיאדה השנייה שהתקיימה בהאג,  בלוח השלישי השיג תוצאה של +9 -5 =2 http://www.olimpbase.org/1928/1928arg.html

## קישורים חיצוניים

## ביאורים

קטגוריה:שחמטאים ארגנטינאים
קטגוריה:שחמטאים שהשתתפו באולימפיאדת השחמט
קטגוריה:אמנים בין-לאומיים
קטגוריה:ארגנטינאים שנולדו ב-1896
קטגוריה:ארגנטינאים שנפטרו ב-1971
איתמר פרוקצ'יה

**איתמר פרוקצ'יה** (נולד ב-29 בספטמבר 1949) הוא פיזיקאי ישראלי, מחלוצי תורת הכאוס ומבולטי החוקרים בתחום הפיזיקה הלא-ליניארית. חתן פרס ישראל לחקר הפיזיקה לשנת 2009 (ה'תשס"ט).

## ביוגרפיה
פרוקצ'יה נולד בתל אביב, בנו של המשפטן גואלטירו פרוקצ'יה ואחיו של המשפטן אוריאל פרוקצ'יה. את לימודיו התיכוניים סיים בתיכון חדש ולאחר מכן שירת בצה"ל (1967–1970). בתום שירותו הצבאי, למד לימודי תואר ראשון בכימיה באוניברסיטה העברית, אותם סיים בהצטיינות בשנת 1973. בעקבות מלחמת יום הכיפורים, פרוקצ'יה גויס לשנת מילואים, בסיומה התקבל למסלול לימודי מחקר בכימיה תאורטית ולמד תחת הנחייתו של רפאל דוד לוין. את עבודת הדוקטורט סיים בהצטיינות יתרה ובסוף 1976 החל בהשתלמות פוסט-דוקטורט במכון הטכנולוגי של מסצ'וסטס, במהלכה עבר לעסוק בפיזיקה סטטיסטית. במשותף עם ארווין אופנהיים פיתח פרוקצ'יה בתקופה זו תאוריה בנוגע לפלוקטואציות של מערכות המצויות במצב עמיד מחוץ לשיווי משקל תרמודינמי.

בשנת 1979 שב פרוקצ'יה לישראל והחל לעבוד כחוקר בכיר במחלקה לפיזיקה כימית של מכון ויצמן למדע. שנה לאחר מכן הוא קודם לדרג פרופסור חבר, ובשנת 1985 היה לפרופסור מן המניין. במהלך השנים הוא שימש גם כראש המחלקה לפיזיקה כימית ובשנים 1989–2000 כדיקן הפקולטה לכימיה. עבודתו המחקרית בתחום תורת הכאוס והמתמטיקה של פרקטלים זכתה להצלחה בינלאומית.

במהלך השנים, זכה פרוקצ'יה להכרה בהיותו עמית החברה היפנית לקידום המדע, זוכה פרס של החברה המלכותית הבריטית, זוכה פרס פיורינו דורו, עמית החברה האמריקנית לפיזיקה, חבר האקדמיה הגרמנית למדעים, ובשנת 2009 חתן פרס ישראל לחקר הפיזיקה.

## קישורים חיצוניים

* 
* דף הבית של פרוקצ'יה באתר מכון ויצמן

קטגוריה:זוכי פרס ישראל לפיזיקה
קטגוריה:פיזיקאים ישראלים
קטגוריה:משפחת פרוקצ'יה
קטגוריה:בוגרי תיכון חדש
קטגוריה:בעלי תואר דוקטור מהאוניברסיטה העברית בירושלים
קטגוריה:סגל מכון ויצמן למדע: כימיה
קטגוריה:ישראלים שנולדו ב-1949
בחר אל-ע'זאל

**בחר אל-ע'זאל** (בערבית: **بحر الغزال**, הגייה מקורבת: בחר אלר'זאל) הוא חבל ארץ בדרום סודאן, הנקרא על שם נהר בחר אל-ע'זאל (מילולית: "ים הצבאים"). החבל משתייך משנת 2005 לחבל האוטונומי של דרום סודאן, והחל מיולי 2011 לדרום סודאן העצמאית.

במערבו גובל החבל ברפובליקה של מרכז אפריקה. בדרום הוא גובל במדינות חבל אקווטוריה, בצפונו במדינת דרום דארפור שבחבל דארפור ובחבל קורדופאן, ובמזרחו במדינות ג'ונגליי ומדינת האיחוד.

החבל מיושב ברובו על ידי שבטי הדינקה, המתפרנסים מחקלאות אוטרקית ומרעיית בקר. עד המאה התשע עשרה היו בני השבטים בחבל נתונים לחטיפות של סוחרי עבדים ערבים, עד להפסקת התופעה על ידי שליטי מצרים ששלטו בסודאן.

ב-1871 מינו המצרים את רחמן מנסור א-זובייר, סוחר עבדים ידוע לשמצה, כמושל מחוז בחר אל-ע'זאל. זובייר השתמש בצבאו על מנת ליצור לעצמו מונופול בסחר העבדים. לאחר מכן, כאשר נעשה ניסיון לפטרו ממשרתו, מרד בשלטון המרכזי בקהיר והביס כוח מצרי שניסה לגרשו. צ'ארלס גורדון, מושל סודאן באותה עת, שלח את סגנו, האיטלקי רומולו גאסי, שגבר על צבאו של זובייר, הוציא את בנו להורג ושלח אותו לקהיר.

בתקופת השלטון האנגלו-מצרי בסודאן סופח החבל לפרובינציית אקווטוריה, וב-1948 הפך לפרובינציה עצמאית ואחר כך למדינה. ב-1996 החליטו שלטונות סודאן על חלוקת החבל לארבע מדינות ("ולאיאת") עצמאיות : צפון בחר אל-ע'זאל, מערב בחר אל-ע'זאל, מדינת האגמים, וואראפ.

מ-1955 ידע החבל תקופה ממושכת של מלחמות אזרחים. החל מ-1983 ועד 2005 התנהלה באזור מלחמה בין צבא השחרור של העם הסודאני (SPLA) לבין ממשלת חרטום, מלחמה הידועה כ"מלחמת האזרחים הסודאנית השנייה".

ב-1988 סבל החבל במיוחד מהרעב ההמוני ששרר בסודאן, ועשרות אלפים מתושביו גוועו ברעב.
ב-2005, עם חתימת הסכם השלום בין המורדים לממשלת סודאן, סופח החבל לאזור דרום סודאן, והוא מוכפף מנהלית לממשלת הדרום.

## לקריאה נוספת
* דייב אגרס, **מהו המָה: האוטוביוגרפיה של ולנטינו אצ'אק דֶנג**, מחברות לספרות, 2009; מאנגלית: שאול לוין.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:דרום סודאן: היסטוריה
קטגוריה:דרום סודאן: חבלים
קטגוריה:סודאן: היסטוריה
קטגוריה:מצרים: היסטוריה
קטגוריה:אוגנדה: היסטוריה
כביש הטבעת של בודפשט

**כביש הטבעת של בודפשט** (הונגרית **Budapestet körbevevő gyorsforgalmi út**) הידוע גם כ-**M0**, הוא כביש מהיר בחלקו, המקיף את העיר בודפשט, בירת הונגריה. הכביש מחבר את כל הכבישים המהירים והכבישים הארציים היוצאים מבודפשט לכל רחבי המדינה. אורכו הכולל של הכביש צפוי להגיע ל-108 ק"מ, ועד שנת 2008 הושלם תוואי באורך של 78 ק"מ ממנו.

## היסטוריה ומאפיינים
ימין|ממוזער|200px|מראה בכביש
חלקו הדרום-מערבי של הכביש המשתרע לאורך 24 ק"מ, הוא הקטע שנסלל בשלב הראשון של הקמת הכביש, בין 1988 ו-1994 (**ראו A במפה**). קטע זה מדורג ככביש בין-עירוני לא מהיר, והמהירות המקסימלית המותרת בו היא 80 קמ"ש. עבודות לשדרוג קטע הכביש ולהרחבתו לשישה נתיבים צפויות להסתיים בין השנים 2010 ו-2012.

בשנת 2010 צפויה להסתיים גם סלילתו של קטע חדש באורך של 5 ק"מ, אשר יסלל מדרום לכביש הקיים, ויחבר בין כביש 51 לכביש מהיר M5 (**ראו B במפה**). קטע זה יתחבר ישירות לחלקו הדרום-מזרחי של הכביש אשר הושלם בשנת 2005 ואורכו 12 ק"מ (**ראו C במפה**). קטע זה מגיע עד כביש 4 וסמוך לנמל התעופה הבינלאומי בודפשט-פרנץ ליסט, והוא מדורג ככביש מהיר שהמהירות המותרת המקסימלית בו היא 110 קמ"ש. חלקו המזרחי של הכביש באורך של 26 ק"מ (עד כביש M3) הושלם בשנת 2008 וגם הוא מסווג ככביש מהיר (**ראו D במפה**).

ימין|ממוזער|200px|שילוט עילי בכביש הטבעת
חלקו הצפוני של כביש הטבעת אינו כביש מהיר והוא היה מוכר ככביש 2B וככביש 2A (**ראו E במפה**). אורכו של קטע זה הוא 7 ק"מ והוא מסתיים בגשר מג'יירי (Megyeri Bridge) החוצה את הדנובה (**ראו F במפה**). הגשר שנחנך ב-30 בספטמבר 2008 נמתח לאורך כולל של 1,862 מטר. במועד פתיחתו לתנועה של הגשר שונה גם סימונם של כבישים 2A ו-2B ל-M0, אך מקטעה זה טרם שודרג לכביש מהיר, והמהירות המקסימלית המותרת בו היא 80 קמ"ש.

חלקו של כביש הטבעת ממערב לדנובה (בודה) טרם נסלל והקמת 9 הק"מ הראשונים שלו מתוכננת להסתיים בשנת 2014 (**ראו G במפה**). קטע זה כולל שתי מנהרות באורך של 2,000 ו-3,150 מטר. לסלילת יתר הכביש באורך כולל של 18 ק"מ טרם נקבע מועד, וספק אם הדבר צפוי להתרחש בשנים הקרובות, בשל כך שהכביש עובר דרך גבעות בודה (**ראו H במפה**). דבר זה גורם לקשיים טופוגרפיים וסביבתיים.

## קישורים חיצוניים

* M0 באתר משרד התשתיות ההונגרי
* מהלך הכביש
* אתר ובו תמונות מן האוויר של הכביש

## הערות שוליים

קטגוריה:בודפשט: תחבורה
קטגוריה:אירופה: כבישים היקפיים
קטגוריה:הונגריה: תחבורה
כביש 10 (גרמניה)

שמאל|ממוזער|250px|ליד משולש נוטטאל
**כביש מהיר 10** (גרמנית **Bundesautobahn 10** - "כביש מהיר פדרלי מספר 10"), הידוע גם כ-"BAB10" או "A10", הוא כביש מהיר בגרמניה המשמש ככביש הטבעת החיצוני של העיר ברלין, בירת גרמניה (Berliner Ring). לעיר כביש טבעת פנימי המסומן כ-A100 והידוע ככביש הטבעת העירוני (Berliner Stadtring). 

כביש 10 עובר בעיר בשטחה של מדינת ברנדנבורג ואורכו הכולל הוא 196 ק"מ. נכון לשנת 2009 זהו כביש הטבעת העירוני הארוך בעולם. חלקו הראשון של הכביש, מדרום וממזרח לעיר, נסלל במספר שלבים בין 1936 ל-1939. בין השנים 1972 ו-1974 נסלל חלקו הצפוני של כביש הטבעת, וב-1979 נסלל חלקו המערבי. 

לאורך הכביש קטעים בני ארבעה או שישה נתיבים, ובכוונת השלטונות להרחיבו כדי שישה נתיבים לכל אורכו. חלקים מהכביש מסומנים גם ככבישים אירופים E26, E55, E30 ו-E51.

## מסלול

## קישורים חיצוניים

קטגוריה:גרמניה: דרכים וכבישים
קטגוריה:ברלין: רחובות ושדרות
קטגוריה:אירופה: כבישים היקפיים
בזיליקת גבירתנו של השלום ביאמוסוקרו

שמאל|ממוזער|250px|בזיליקת גבירתנו של השלום ביאמוסוקרו
ממוזער|250px|אגם עם נימפאות ביאמוסוקרו, ברקע מרחוק בזיליקת גבירתנו של השלום
ממוזער|250px|הכיפה נראית מהעיר
**בזיליקת גבירתנו של השלום ביאמוסוקרו** (בצרפתית: **Basilique de Notre Dame de la Paix de Yamoussoukro**) היא כנסייה רומית-קתולית במעמד בזיליקה מינורית ביאמוסוקרו, הבירה המנהלתית של חוף השנהב.

הכנסייה נחשבת לגדולה ביותר בעולם, ביחד עם בזיליקת סן פייטרו בותיקן, רומא. היא נבנתה בשנים 1985-1989 בעלות 300 מיליון דולר. תכנון הכיפה והכיכר העגולה הושפע מאלה של בזיליקת סן פייטרו ברומא.

אבן הפינה למבנה הונחה ב-10 באוגוסט 1985, והכנסייה נחנכה ב-10 בספטמבר 1990 על ידי האפיפיור יוחנן פאולוס השני.

בניגוד לאמונה הרווחת, כנסייה זו איננה קתדרלה. הקתדרלה הסמוכה של אוגוסטינוס הקדוש היא מקום הפולחן העיקרי בעיר ומושב הדיוקסיה של יאמוסוקרו.

ספר השיאים של גינס הכתיר את הבזיליקה ככנסייה הגדולה בעולם, ובכך שברה את שיאה של בזיליקת סן פייטרו. לבזיליקה שטח בנוי של 30,000 מטר רבוע, וגובהה בשיאה (ראש הכיפה והצלב שמעליו) הוא 158 מטר. ברם, היא כוללת גם בית לרקטור (כומר) ווילה שנכללו בחישוב שטח הכנסייה. הבזיליקה יכולה להכיל כ-18,000 בני אדם, בהשוואה ל-60,000 של בזיליקת סן פייטרו.

## אדריכלות
הבזיליקה תוכננה בהשראת בזיליקת סן פייטרו על ידי האדריכל פייר פחורי ונבנתה בידי החברה הצרפתית וינצ'י-דומז. הכיפה הראשית נמוכה מזאת של סן פייטרו אך הצלב שמעליה גבוה יותר. הבזיליקה בנויה משיש שיובא מאיטליה, ויש בה חלונות ויטראז' מודרניים מצרפת בשטח כולל של 7,000 מ"ר. בבזיליקה נעשה שימוש רב בעמודים קלאסיים בסגנונות שונים - הקטנים שבהם נועדו לתמוך במבנה והגדולים נועדו לקישוט, מכילים מעליות ומרזבים. בבזיליקה יש מקום להושבת 7,000 מאמינים בספינה הראשית ועוד כ-11,000 מקומות עמידה. בנוסף לבזיליקה עצמה נבנו בסמוך לה בית לרקטור ווילה לאפיפיור, בה הוא מתארח בעת ביקורו בעיר, אך בפועל קרה הדבר רק פעם אחת - בעת חנוכתה.

## מחלוקות
הבזיליקה עוררה מחלוקת גלובלית בעת שהחלה בנייתה. הבזיליקה שנבנתה בכסף רב נמצאת באפריקה בתוך עיר ענייה, שבה רק למיעוט יש גישה למים זורמים ותנאי הגיינה נאותים. עלות הקמת הבזיליקה הכפילה את החוב הלאומי של חוף השנהב. למרות זאת, הנוצרים הקתולים של חוף השנהב גאים בבזיליקה. מבחינה אמנותית, הבזיליקה זכתה לביקורת מצד חוקרי תולדות האמנות, על היותה חיקוי של אדריכלות הבארוק, ללא התייחסות לסגנונות בנייה מודרניים ולתרבות האפריקנית.

## יד זיכרון
נשיא חוף השנהב פליקס הוּפוּאֶה-בּוּאָנִי (Félix Houphouët-Boigny) בחר ב-1983 בעיר הולדתו יאמוסוקרו לשמש עיר הבירה של חוף השנהב. כחלק מתוכניתו באשר לעיר, הנשיא רצה להנציח את עצמו בבניית מה שכינה "הכנסייה הגדולה בעולם". לקראת השלמת הבנייה הזמין הנשיא חלון ויטראז' המתאר אותו וקבע את מקומו ליד חלונות המתארים את ישו ושנים עשר השליחים. תמונתו של הנשיא מתארת אותו כאחד משלושת האמגושים המציעים מתנות לישו.

## בית חולים
האפיפיור יוחנן פאולוס השני התעקש, כתנאי לכך שיחנוך את הבזיליקה, שייבנה בית חולים בסמוך. האפיפיור הניח את אבן הפינה של בית החולים.

## לקריאה נוספת
* 
* 
* 
* 
* 

## קישורים חיצוניים
* 

* Basilica of Our Lady of Peace photos 2008 - אלבום תמונות
* 
* 
* 

## הערות שוליים

קטגוריה:חוף השנהב: מבנים
גבירתנו של השלום ביאמוסוקרו
קטגוריה:שיאי עולם
קטגוריה:אפריקה: כנסיות
קפה רוול

**רוֹוָל** (Rowal) היה בית קפה במרכז תל אביב, ברחוב דיזנגוף 111, אשר פעל מראשית שנת 1948 ועד קיץ 1980, ושוב מסוף 1982 עד סוף שנות השמונים לפחות.
[שמאל|ממוזער|250px|קפה רוול, [1953]]

## היסטוריה
את קפה רוול הקימו בשנת 1948 שני קונדיטורים יוצאי אירופה, גוסטב רוזנברג וקרל וָלֶר, שעל פי הצעתו של חברם העיתונאי אלכסנדר זאובר חיברו את האותיות הראשונות של שמות משפחתם וקיבלו את הצירוף "רוול". בית הקפה עבר בהמשך לבעלות האחים מקי וסלי קָצֶנגולד ושותפים נוספים.

בקפה רוול נהגו לשבת אנשי הבוהמה התל אביבית, אנשי הציונות הכללית ואחרים. בית הקפה היה מעוצב בקפידה, היה חדשני לאותה התקופה ומפואר, ושימש "אולם קפה" ענק. היו בו 60 מקומות ישיבה בפנים ועוד 90 מקומות ישיבה בחוץ, על המדרכה, ובמהרה הוא הפך ל"מקדש הרכילות" של תל אביב.

האוכלוסייה הבורגנית של תל אביב הגיעה אליו כדי לראות, להראות ולהיראות, ובית הקפה היה הומה עד לשעות הקטנות של הלילה. לפעמים פקדו את בית הקפה אף גולדה מאיר ופולה בן-גוריון.

בשנת 1972 אירעה תקרית בקפה רוול שזכתה לפרסום רב. נערה צעירה ילדה תינוקת אל תוך אסלת השירותים ונמלטה מהמקום. הנערה אותרה והתינוקת נמסרה לאימוץ. לכשגדלה התינוקת, היא שינתה את שמה ל"רוול".

ירידת קרנו של רחוב דיזנגוף במחצית השנייה של שנות השבעים הביא לסגירת רוול בקיץ 1980.
בדצמבר 1982 נפתח בית הקפה מחדש במקום בבעלות האחים עמרי ואורי רוטשילד, ופעל עד סוף שנות השמונים לפחות.

כיום שוכן במקום בית הקפה סניף של חנויות כלי הבית "דארלן", שאף היא שייכת למשפחה.

## בתרבות
קפה רוול נזכר בשירה של נעמי שמר, "חמסינים במשלט":
:

קפה רוול נזכר בשיר של ארז ביטון, "שיר קניה בדיזנגוף", וגם ב"שיר שכירה בווילשיר אבניו" מאת אריק ברמן, שמתייחס במילותיו לשירו של ביטון.

## ראו גם
* בתי אוכל בתל אביב הישנה

## לקריאה נוספת
* נתן דונביץ', **מקיוסק גזוז עד מסעדת שף - מאה שנות אוכל בתל אביב**, הוצאת אחוזת בית, 2012; עמ' 258–259.

## קישורים חיצוניים

* 
* 
* מעוז הבורגנות התל אביבית, באתר ערוץ 13

## הערות שוליים

קטגוריה:תל אביב-יפו: תרבות
קטגוריה:רחוב דיזנגוף
קטגוריה:תל אביב-יפו: בתי קפה ומסעדות
חמישיות כלי נשיפה אופוס 56 של דאנצי

ממוזער|שמאל|300px|כריכת ההוצאה הראשונה של הסט
שלוש ה**חמישיות לכלי נשיפה מעץ** (חליל, אבוב, קלרינט, קרן ובסון) של המלחין הגרמני פראנץ דאנצי, הן מן היצירות הראשונות והחשובות להרכב זה. חמישיות אלו הן הסט הראשון מתוך שלושה של חמישיות כלי נשיפה אשר כתב דאנצי, והוא המבוצע ביותר מביניהם, ומבין מרבית יצירותיו של המלחין. הוא פורסם לראשונה בפריז בשנת 1821.

## רקע
הז'אנר של חמישיית כלי נשיפה מעץ החל להתפתח בשלהי התקופה הקלאסית, בראשית המאה ה-19. המלחין שיסד את ההרכב, פשוטו כמשמעו, היה אנטון רייכה, אשר היה הראשון לכתוב להרכב זה - למעלה משני תריסרים של יצירות. בתגובה לפרסום חמישיותיו של רייכה משנת 1817 והצלחתן הרבה מאוד, החל דאנצי לכתוב את סט החמישיות הראשון שלו, שיצא לאור בשנת 1821 בפריז. אופוס זה הוקדש לרייכה, ועל הכריכה של ההוצאה הראשונה ניתן לראות ששמו של רייכה בולט אף יותר משמו של דאנצי עצמו. ייתכן שצעד זה נעשה מסיבות שיווקיות, שכן חמישיותיו של רייכה היו פופולריות מאוד, וייתכן פשוט, שדאנצי רצה להוקיר את רייכה על ההרכב שיסד.

## סגנון ומבנה
החמישיות שבאוסף זה כתובות על פי המסורת הקלאסית, בסגנונו הייחודי של דאנצי. הן עשירות במלודיות, בפיתוחים מוטיביים דרמטיים ובכרומטיקה עדינה שמאפיינת את כתיבתו של דאנצי. כמו כן, החמישיות מצלצלות כאילו הן כתובות באופן וירטואוזי במיוחד, וזאת הודות להיכרותו העמוקה של דאנצי עם הכלים ויכולותיהם, שכן מבחינה טכנית הן אינן קשות. כמו כן, בולטים החליל והאבוב בקווים המלודיים העליונים, בעוד ששלושת הכלים הנמוכים מנגנים את הליווי לרוב, אך מקבלים מפעם לפעם קטעי סולו.

בסט שלוש חמישיות בסולמות שונים: חמישייה ראשונה בסי במול מז'ור, שנייה בסול מינור, ושלישית בפה מז'ור. הסולמות הללו מאפשרים לנגן את כל החמישיות על קלרינט בסי במול. סדר הפרקים זהה בכל החמישיות; פרק ראשון בקצב מתון יחסית בצורת סונטה (אשר בחמישייה בפה מז'ור מקדימה אותו פתיחה איטית), פרק שני איטי, פרק שלישי שהוא מינואט, אשר קרוב באופיו לסקרצו, ופרק פינאלה ווירטואוזי.

## פירוט הפרקים
**1. חמישייה בסי במול מז'ור**
*אלגרו
*אנדנטה קון מוטו
*מינואט - אלגרטו
*אלגרטו

**2. חמישייה בסול מינור**
*אלגרטו
*אנדנטה
*מינואט - אלגרטו
*אלגרטו

**3. חמישייה בפה מז'ור**
*אנדנטה סוסטנוטו - אלגרו
*אנדנטה
*מינואט - אלגרטו
*אלגרטו

## קישורים חיצוניים
* פירוט על החמישייה השנייה וקטעי שמע

קטגוריה:יצירות לחליל
קטגוריה:יצירות קאמריות
מועדון הכדורגל שפילד

**מועדון הכדורגל שפילד** (באנגלית: **Sheffield Football Club**; ידוע גם כ**שפילד אפ.סי.** או כ**שפילד**) הוא מועדון כדורגל חובבים אנגלי מהעיר שפילד שבדרום יורקשייר, אשר נוסד בשנת 1857 ומוכר רשמית כמועדון הכדורגל הוותיק ביותר בעולם. המועדון משחק כיום בחטיבה 1 הדרומית של הפרמייר ליג הצפונית.
## היסטוריה
הקבוצה התבססה בתחילה במגרשים שונים ברחבי שפילד, ביניהם בראמל ליין, המגרש הביתי הנוכחי של שפילד יונייטד. כיום היא משחקת באצטדיון ברייט פינאנס בדרונפילד שבדרבישייר. המועדון ידוע גם בשל יריבות הכדורגל העתיקה ביותר בעולם. שפילד שיחקה נגד האלאם במפגש בין המועדונים הראשון בעולם ב-1860; המשחק ידוע בשם "הדרבי של שפילד" או "דרבי החוקים".

ההישג הטוב ביותר של המועדון הוא זכייה בגביע ה-FA לחובבים בשנת 1904, תחרות אשר נוסדה כיוזמה של שפילד. המועדון אף סיים במקום השני באגרטל ה-FA ב-1977. מועדון הכדורגל שפילד קיבל את תואר המצוינות של פיפ"א (FIFA Order of Merit) והוכנס להיכל התהילה של הכדורגל האנגלי בשל תרומתו לכדורגל.

## קישורים חיצוניים

* 

* The original football club, באתר Soccernet
* 

שפילד
קטגוריה:חברי היכל התהילה של הכדורגל האנגלי
שפילד
שפילד
שפילד
שפילד
כביש טבעת

שמאל|ממוזער|250px|כביש טבעת (כחול) המרכז כבישים מהירים מחוץ לעיר ובתוכה (צהוב) - ברלין
שמאל|ממוזער|250px|מספר כבישי טבעת זה בתוך זה במדריד
**כביש טבעת**  (באנגלית: **Ring road**, **Belt** או **Orbital motorway**) הוא כביש היקפי, פעמים רבות בעל מאפיינים של כביש מהיר, המקיף עיר או אזור עירוני בנוי. 

כביש טבעת עשוי לעבור מחוץ לעיר או בתוכה, ולהקיף את כולה או את חלקה. פעמים רבות מקיף כביש הטבעת רק את מרכזה של העיר. בערים רבות בעולם כבישי הטבעת אינם יוצרים טבעת היקפית מלאה בשל מגבלות טופוגרפיות או תקציביות.  

מטרת הקמתו של כביש טבעת היא למנוע מכלי רכב הנדרשים לחצות את העיר, מלעבור דרכה. עוד מחבר כביש הטבעת את כל הדרכים המובילות אל העיר אלה עם אלה, ועם הדרכים המובילות ממנו אל מרכזה. בדרך זו הוא מאפשר להגיע ביתר קלות לחלק מוגדר בעיר. כבישי טבעת תורמים להפחתת עומסי התחבורה בעיר, וכפועל יוצא מכך להפחתה בזיהום האוויר והרעש, ולשיפור איכות החיים בעיר.

לעיתים כביש טבעת הוא צירוף של מספר כבישים בעלי איכויות שונות, אשר יוצרים יחדיו תוואי היקפי סביב העיר. במקרה כזה אין הכרח שכל קטעי הכביש ישאו את אותו שם או סימון. לעיתים נסלל כביש טבעת לפי תוכנית מושכלת ובמטרה לשמש עורק היקפי סביב העיר. דוגמאות לכך ניתן לראות בכבישים ההיקפיים של פריז, רומא או ברלין. 

בערים רבות קיימים מספר כבישי טבעת המקיפים את העיר במרחקים שונים ממרכזה. התופעה נגרמת בשל חיבור עורקי תנועה הנמצאים במרחקים שונים ממרכז העיר למספר כבישי טבעת; או בשל התפשטות האזור העירוני הבנוי וסלילת כבישי טבעת חדשים בהתאם לכך.

## כבישי טבעת ידועים
* בולוואר פריפריק וכביש A86 - פריז
* GRA - רומא
* МКАД - מוסקבה
* M25 - לונדון
* O-20 - אנקרה
* O-1 - איסטנבול
* M-0 - בודפשט
* A10 - ברלין
* A10 - אמסטרדם
* M30,  M40,  M50 - מדריד
* R0 - בריסל
* I-495 - וושינגטון
*כביש הטבעת המזרחי - ירושלים

## קישורים חיצוניים

*
קטגוריה:דרכים וכבישים
אבא עושה בושות

**אַבָּא עוֹשֶׂה בּוּשׁוֹת** הוא ספר ילדים ישראלי מאת הסופר מאיר שלו, שיצא לאור בשנת 1988 בהוצאת כתר ספרים ואויר בידי יוסי אבולעפיה. הספר עובד לסרט קצר אשר נמכר בקלטות וידאו מאת קלסיקלטת בשנת 1996, והומחז פעמיים להצגות ילדים, בשנת 2005 בכיכובו של אלי גורנשטיין ופעם נוספת בשנת 2022 בכיכובו של עודד פז.

תורגם לגרמנית (ציריך, 1994), קטלונית (ברצלונה, 2008) וערבית (מתרגם: עלא חליחל, 2017).

## עלילה
הספר מתמקד באפרים, ילד בגיל גן, שאמו היא כתבת חדשות ואביו נוהג לעשות לו בושות. לאחר שמתוארים מספר מקרים שבהם אביו של אפרים מבצע מעשים מגוחכים שגורמים לאפרים להתבייש, מסתיימת האקספוזיציה ומתחילה העלילה. אביו של אפרים מרכיב אותו על אופניים לגן. אפרים מבקש מאביו שיוריד אותו קצת-לפני-הגן, אך הוא מתעקש להיכנס פנימה, ומול כל ילדי הגן מבקש מאפרים שינשק אותו, ואפילו מעז ו"מאיים" עליו שאם הוא לא ייתן לו נשיקה, אז הוא יבקש מילד אחר. בבית, אפרים המבויש מספר לאמו מה שקרה, והיא מרגיעה אותו במשפט "זה מה שיש". למחרת, אפרים ואביו הולכים ביחד עם שני חברים של אפרים, אורי ודן, לראות סרט קולנוע. ברגע המפחיד של הסרט, אביו של אפרים מכסה את העיניים ומבקש מאפרים שיגיד לו "כשזה נגמר". אפרים המבויש מתאר לאמו את מה שאירע בבית הקולנוע ומפחד שעכשיו כולם יגידו שאבא שלו פחדן.

למחרת, בגן, הגננת מודיעה על חגיגה עם תחרות עוגות. אפרים מבקש מאמו שתכין לו עוגה, אך היא עונה שהיא עסוקה, כי יש לה ריאיון עם שר התיירות, ונותנת לו כסף שיקנה עוגה מוכנה בחנות. אפרים לא אוהב את הרעיון ומתעצב מאוד, אך אביו מחליט לא לישון, ולאפות כל הלילה עוגה שתזכה בפרס הראשון. בבוקר הוא מראה לו עוגה גדולה, בגודל של צמיג, ובערך באותו הצבע. אפרים מכריז כי "זאת עוגה מגעילה!", אך אביו, שכבר שיער ככל הנראה מראש שזה מה שיקרה, כבר חובש כובע טבחים, הולך לגן עם העוגה ועומד ליד השולחן עם כל האמהות, בזמן ששאר האבות יושבים על הכיסאות. בהמשך מתוארות העוגות של כל אחת מאימהות הגן. הגננת מתחילה לטעום מהעוגות, וכשמגיעה לעוגה של אביו של אפרים היא לא מצליחה לחתוך את העוגה, וכמעט נשבר לה הסכין. אביו של אפרים מכריז: "את העוגה שלי אני פורס לבד!". ברגע שהוא נוגע עם הסכין בעוגה, העוגה הופכת להיות מרהיבה ביופיה, עם שושן מסוכר, תותים, שוקולד, קרם ורוד ומילוי מתוק. כולם מריעים לאבא של אפרים, ואפרים בפעם הראשונה גאה באביו ומראה לו אהבה. כשהגננת שואלת את אביו מי לימד אותו לאפות, הוא עונה שאבא שלו לא היה עושה כלום, חוץ מלעשות לו בושות ולאפות. הספר מסתיים בכך שאפרים מחבק את אביו, ובפעם הראשונה, כך לפי הספר, היה לו נעים.
## מדיות נוספות
בשנת 1998 הסיפור עובד למשחק מחשב אינטראקטיבי לילדים בהוצאת חברת "סידי וורם" ובקרינותו של מאיר שלו, במשחק ניתן לשמוע ולראות קריינות מלאה של הסיפור ואף לשחק במשחקים בהשראת עלילת הסיפור.

בשנת 2021 הפילהרמונית הישראלית הפיקה קונצרט עם חברי חמישיית המתכת של הפילהרמונית הישראלית שניגנו קטעי מוזיקה מוכרים ואהובים מאת הנדל, שומאן, דביסי, ג'ופלין, גרשווין ועוד משולבים בהקראת הסיפור על ידי מאיר שלו.

## ראו גם
* אבא עושה בושות (סרט)

## קישורים חיצוניים
*אבא עושה בושות, באתר הספרייה הלאומית
*אבא עושה בושות, קלטת ילדים באתר אישים לתיעוד היצירה הישראלית
*אבא עושה בושות - היכרות עם הספר
*שעת סיפור עם נשיא המדינה - "אבא עושה בושות" (מקריא ראובן ריבלין הנשיא ה-10 של מדינת ישראל), באתר יוטיוב

## הערות שוליים

קטגוריה:ספרי ילדים של מאיר שלו
קטגוריה:ספרי 1988
קטגוריה:ספרים שעובדו לסרטים
קטגוריה:הספרים האהובים במצעד הספרים השנתי לילדים ולנוער
קטגוריה:ספרים עבריים שהוקלטו לספר קולי
קטגוריה:ספרי הוצאת כתר
אנטילופת סוס שחורה

ממוזער|אנטילופת סוס חוצה כביש בדרום אפריקה
**אנטילופת סוס שחורה** (שם מדעי: *Hippotragus niger*) היא מין של אנטילופה מסוג אנטילופת סוס, הנפוצה בסוואנות המיוערות במזרח אפריקה, דרום קניה, ובדרום אפריקה.

## תת-מינים
ישנם ארבעה תת-מינים של אנטילופת סוס שחורה:

**Hippotragus niger niger* - מתגורר מדרום לזמבזי ונחשב כתלוי בשימור. מתייחד בכך שהנקבות שחורות כמעט כמו הזכרים. 
**Hippotragus niger variani* - (אנטילופת סוס ענקית) ממרכז אנגולה מצויה בסכנת הכחדה חמורה. בעלת קרניים יחסית ארוכות, חסרי פס על הלחי ובעלי ברכיים חומות. הזכרים שונים מאוד מהנקבות, גדולים יותר, שחורים יותר, ובעלי קרניים גדולות יותר. 
**Hippotragus niger kirkii* - (אנטילופת סוס זמביאנית) ממרכז אנגולה וממערב זמביה המסווגת במצב שימור פגיע.
**Hippotragus niger roosevelti* - תת-המין עם הקרניים הקצרות ביותר. מתגורר אך ורק באזור החוף של ההינטרלנד של קניה וטנזניה.

## תיאור

גובהם בכתף הוא בין 120 ל-140 ס"מ ומשקלם בין 200 ל-270 קילוגרם. הזכרים גדולים מן הנקבות. צבען של הנקבות הוא בין ערמוני לחום כהה ומתכהה עם הגיל, בזמן שהזכרים שחורים. לשני המינים יש בטן, לחיים, וסנטר לבנים. יש להם רעמה מדובללת בעורף. יש לאנטילופת הסוס השחורה קרניים טבעתיות שמתקשתות אחורה. אצל הנקבות הן מגיעות לאורך של מטר, ואצל הזכרים הן מעל מטר וחצי.

## אקולוגיה והתנהגות

אנטילופות סוס שחורות חיות בסוואנות מיוערות, שם הן אוכלות דשא באורך בינוני ועלים. הן פעילות ביום, אך פחות פעילות בשעות החמות של היום. אנטילופות סוס שחורות יוצרות עדרים של בין עשר לשלושים נקבות ועגליהן שהן מונהגות על ידי זכר אחד. הזכרים נלחמים ביניהם. הם כורעים על ברכיהם ומשתמשים בקרניים.

עדר של אנטילופת סוס שחורה גדל בתנאים טובים בקצב של 20% בשנה. בעדר של אנטילופה ענקית נכללו כ-24 פרטים בממוצע, אך בתת-מינים אחרים העדרים קטנים יותר. 

במחקר בדרום אפריקה נמצא שעדר של אנטילופת סוס שחורה שהוכנסה לשמורה אקולוגית 
התרבתה באופן המצופה רק בשנה החמישית לאחר הכניסה לשמורה. שתי השערות הועלו כדי להסביר התנהגות זאת. השערה אחת היא שלוקח לאנטילופת הסוס השחורה מספר שנים כדי להכיר את אזור המחיה החדש שלה ולהתרגל אליה. השנייה היא שהשנים הראשונות היו שחונות ולא היה מספיק גשם כדי לגדל עשב ירוק בכמות מספקת.

## אחר
* אנטילופת הסוס השחורה הייתה לאחד מסמלי רודזיה (כיום זימבבואה).
* אנטילופת הסוס השחורה יובאה לטקסס בתור ציד בחוות פרטיות.

## קישורים חיצוניים

* 

## הערות שוליים

קטגוריה:ערכים שבהם מתאר הטקסון אינו מתאים
קטגוריה:בעלי חיים שתוארו ב-1838
קטגוריה:ראמים
קטגוריה:יונקים בסוואנה האפריקנית
קטגוריה:דרום אפריקה: יונקים
קטגוריה:מגה-פאונה של אפריקה
קטגוריה:רודזיה הדרומית: סמלים לאומיים
כרומוזום פילדלפיה

שמאל|ממוזער|300px|איור 2: תיאור סכמטי של היווצרות כרומוזום פילדלפיה

**כרומוזום פילדלפיה** (Ph) הוא פגם כרומוזומלי מסוים הקשור ללוקמיה מיאלואידית כרונית (CML). הפגם הוא תוצאה של טרנסלוקציה רציפרוקאלית בין כרומוזום 9 ו-22 המסומנת: (t(9;22)(q34;q11 (ראה איור 2). אצל 95% מהחולים ב-CML קיים כרומוזום פילדלפיה ולכן הוא מהווה מדד בעל רגישות גבוהה למחלה. אמנם, בדיקה חיובית לכרומוזום פילדלפיה אינה מדד מספיק לאבחנת CML משום שהוא קיים גם בהרבה מהמקרים של לוקמיה לימפובלסטית חריפה (ALL) ובחלק מהמקרים של לוקמיה מיאלואידית חריפה (AML).

בעבר חשבו כי הכרומוזום הוא סימפטום של הלוקמיה, אך התברר כי הוא הגורם למחלה: הטרנסלוקציה גורמת לאיחוי בין שני גנים BCR- ABL היוצרים יחדיו טירוזין קינאז שגורם לשיגשוג תאי הלוקמיה.

תרופה יעילה (במיוחד בשלב ראשוני יחסית של המחלה) נגד מצב זה היא אימטיניב  או בשמה המסחרי - גליבק.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:גידולים ממאירים ראשוניים במערכת הלימפה וברקמות יוצרות דם
קטגוריה:כרומוזומים
על-ענק כחול

[שמאל|ממוזער|250px|תמונת מחשב של [ריג'ל - על-ענק כחול אופייני]]
**על-ענק כחול** הוא כוכב על-ענק הנמצא בחלקה העליון של דיאגרמת הרצשפרונג-ראסל, כלומר דרגת הבהירות של על-ענק כחול היא **I** והסיווג הספקטרלי שלו הוא **O-B**. כוכבים אלו הם בעלי טמפרטורת פני שטח חמה במיוחד בין 20,000 ל-50,000 קלווין והם הכוכבים החמים ביותר והבהירים ביותר שנתגלו עד כה. הכוכב ריג'ל מקבוצת הכוכבים אוריון, הוא דוגמה לעל-ענק כחול.

## התפתחות
כוכב על-ענק כחול הוא כוכב מסיבי עם מסה של 10 - 50 מסות שמש שנמצא בסוף התפתחותו ומסיבה כלשהי תהליכי ההיתוך הגרעיני שבו הואטו. כתוצאה מכך הכוכב התכווץ לרדיוס של עשרות רדיוסי שמש (בהשוואה לרדיוס של מאות רדיוסי שמש בעל-ענקים אדומים), שטח פניו הצטמצם, אך כמות האנרגיה הנפלטת ממנו לא קטנה בהרבה כך שטמפרטורת פני השטח שלו עלתה בהרבה. כוכב על-ענק אדום עשוי להפוך באופן זה לעל-ענק כחול כאשר בזמן המעבר הוא עובר דרך הסוגים הספקטרלים השונים כעל-ענק צהוב וכעל-ענק לבן. אם תהליכי ההיתוך הגרעיני מאיצים שוב, הכוכב יכול להפוך בחזרה לעל-ענק אדום כשהוא שוב עובר דרך אותם סוגים ספקטרלים וחוזר חלילה.

על-ענק כחול מתאפיין ברוח שמש מהירה ודלילה לעומת רוח שמש איטית וצפופה של על-ענקים אדומים. מכיוון שעל-ענק כחול היה בעברו על-ענק אדום, רוח השמש המהירה שלו מתנגשת ברוח השמש האיטית והדחוסה שנפלטה בשלב העל-ענק האדום ודוחסת אותה ליצירת מעטפת גז דקה ודחוסה. אם הכוכב עובר מספר מחזורי מעבר בין על-ענק אדום ועל-ענק כחול, ייווצרו מספר מעטפות כאלו זו בתוך זו. כמעט לכל על-ענק כחול שנצפה עד כה  יש לפחות מעטפת אחת כזאת, מה שמרמז שעל-ענקים כחולים נוצרים בדרך כלל מעל-ענקים אדומים.

בשל מסתו הגבוהה תוחלת חייו של על-ענק כחול היא קצרה למדי - בין מיליוני שנים לעשרות מיליוני שנים בלבד שבסופן הכוכב צפוי להתפוצץ כסופרנובה. על-ענקים עם מסה נמוכה יחסית, סביב 10 מסות שמש עשויים לאבד מספיק מסה בתהליכי ההתרחבות וההתכווצות ולסיים את חייהם כננס לבן נדיר שעשוי מחמצן ומניאון. בעבר היה מקובל להניח שרק על-ענקים אדומים הופכים לסופרנובות, כך שעל-ענקים כחולים יהפכו תמיד לעל-ענקים אדומים לפני סוף חייהם. הנחה זו נסתרה כאשר סופרנובה 1987A נוצרה ישירות מעל-ענק כחול. מכיוון שמוצאים כיום הרבה יותר על-ענקים אדומים מאשר על-ענקים כחולים וכמעט כל אירועי הסופרנובה נוצרו מעל-ענקים אדומים, סביר להניח שכוכבים על-ענקים נמצאים רוב הזמן במצב של על-ענק אדום ורק חלק קטן מהזמן כעל-ענק כחול. שכיחותם הגדולה יחסית בין הכוכבים הבהירים בשמים נובעת מבהירותם המוחלטת הגדולה כך שניתן לראותם גם ממרחקים גדולים מאוד.

## על-ענקים כחולים בולטים
*ריג'ל A הוא על-ענק כחול מסוג ספקטרלי B8 Iab
*נאוס הוא על-ענק כחול מסוג ספקטרלי O4 I
*אלנילם הוא על-ענק כחול מסוג ספקטרלי B0 Iab
*אלניטק Aa הוא על-ענק כחול מסוג ספקטרלי O9 Iab
*אלודרה הוא על-ענק כחול מסוג ספקטרלי B5 Ia

## ראו גם
* ענק כחול

## קישורים חיצוניים

## הערות שוליים

*
על-ענק

**על-ענקים** הם מהכוכבים המסיביים ביותר, בעלי הרדיוס הגדול ביותר והמאירים ביותר. בדיאגרמת הרצשפרונג-ראסל הם נמצאים בקצה העליון של הדיאגרמה (בהירות מדרגה Ia או Ib) והם בעלי בהירות מוחלטת מדרגה 5- ועד ל 12-. הכוכבים הבהירים ביותר מביניהם נקראים לפעמים גם היפר-ענקים (דרגת בהירות 0).

לעל-ענקים יש מסה גדולה מ-10 מסות שמש שיכולה להגיע גם ל-70 מסות שמש. הרדיוס שלהם משתנה בין עשרות רדיוסי שמש ועד למעל 1,000 רדיוסי שמש ועוצמת ההארה שלהם נעה בין פי עשרות אלפים לפי מאות אלפים מעוצמת הארתה של השמש. ככל שרדיוסם של העל-ענקים גדל, טמפרטורת פני השטח שלהם יורדת, כך שעל-ענקים בעלי רדיוס גדול במיוחד הם תמיד על-ענקים אדומים או כתומים בעוד שאלו בעלי רדיוסים קטנים יותר עשויים להיות גם צהובים, לבנים או כחולים.

בשל המסה הגדולה, תוחלת החיים של על-ענקים היא קצרה יחסית - בין מאות-אלפי שנים לעשרות-מיליוני שנים בלבד. הם נצפים בעיקר במקומות בהם נוצרים כוכבים חדשים כמו הזרועות של גלקסיות ספירליות או בגלקסיות לא סדורות וכן בצבירים פתוחים ופחות מכך באזור המרכז של גלקסיות ספירליות. נדיר למצוא אותם באזורים של כוכבים זקנים כמו צבירים כדוריים או בגלקסיות אליפטיות. העל-ענקים בעלי מסה נמוכה יחסית (עד 12 מסות שמש) עשויים להפוך בסוף חייהם לננסים לבנים של חמצן וניאון, אך בדרך כלל על-ענקים מסיימים את חייהם בסופרנובה. בעבר שיערו שרק על-ענקים אדומים יכולים ליצור סופרנובות, אך סופרנובה 1987A נוצרה דווקא מעל-ענק כחול.

נראה שעל-ענקים אדומים הופכים לעיתים לעל-ענקים כחולים בשל האטה מסוימת בתהליכי ההיתוך הגרעיני שמביאה לכיווצם ולצמצום משמעותי בשטח הפנים שלהם תוך ירידה מתונה יותר בקצב פליטת האנרגיה, כך שטמפרטורת פני השטח עולה באופן משמעותי. אם תהליכי ההיתוך מואצים שוב בשל העלייה בצפיפות הגז, הכוכב חוזר להיות על-ענק אדום ותהליך זה עשוי לחזור מספר פעמים. בזמן המעבר בין על-ענק אדום ועל-ענק כחול, עובר הכוכב דרך הסוגים הספקטרליים שביניהם ולמשך פרק זמן של עשרות אלפי שנים או אף מאות אלפי שנים הכוכב יכול להיות על-ענק לבן או צהוב.

דוגמאות לעל-ענקים:
* ביטלג'וז הוא על-ענק אדום
* דלתא בקפאוס הוא על-ענק צהוב
* דנב הוא על-ענק לבן
* ריג'ל הוא על-ענק כחול

## קישורים חיצוניים

* 

*
קטגוריה:שלבים במחזור החיים של כוכבים
מנתור

**מַנְתּוּר** (שם מדעי: *Matthiola*) הוא סוג במשפחת המצליבים, המאופיין בפרחים ריחניים. בארץ ישראל גדלים בר שבעה מינים מסוג זה, ומספר מינים מגודלים כצמחי גן וקטיף.

## תיאור הסוג
הסוג מונה כ-50 מיני צמחים עשבוניים חד-שנתיים או רב-שנתיים. תפוצתם הטבעית בעולם הישן: היבשות אסיה, אירופה ואפריקה.

פרחי המנתור גדולים יחסית לסוגים אחרים במשפחתם. פרט ליופיים של הפרחים וצורתם המסלוסלת האופיינית, הם מתייחדים גם בריח עז ומתוק שנידף מהם, בייחוד בשעות הערב. תכונות אלו הפכו את המנתור לצמח נוי מבוקש, ומספר ממיניו מגודלים כצמח גינה חד-שנתי, וכן הוא מגודל בהיקף קטן כצמח קטיף.

מיני סוג זה נחשבים לצמחי יום קצר, ולכן בהמיספירה הצפונית הם מגודלים כצמחי חורף, כאשר טמפרטורות גבוהות גורמות להאצת הפריחה ולהפרגה.

מקור השם העברי בשמו הערבי של הצמח, המבוטא "מנת'ור". שמו הלטיני, Matthiola, נגזר משמו של הרופא וחוקר הטבע האיטלקי פיאטרו אנדראה מטיולי (Mattioli; בלטינית: מטיולוס, Matthiolus), שפעל באיטליה במאה ה-16. באנגלית מכונה הסוג "סטוק" (*Stock*).

### תיאור מורפולוגי
תחת סוג זה כלולים כ-50 מיני עשבים חד ורב-שנתיים. במינים רבים העלים מכוסים שערות המשוות לצמח מראה מאפיר. פרח המנתור אופייני למשפחה, גדול באופן יחסי, ובמינים רבים הוא מסולסל בצורה אופיינית. צבע כותרת הפרח משתנה ממין למין, כאשר הצבעים הנפוצים הם ורוד, סגול, צהוב ולבן. הפרחים חסרי חפים וערוכים באשכול.

פרי המנתור הוא מטיפוס תרמיל צר וארוך, ובמינים רבים בקצה הפרי קיימות בליטות דמויות קרן. בליטות אלה מאפשרות הגדרה של מין המנתור, ברוב המקרים. זרעי המנתור ערוכים במגורות, טור אחד בכל מגורה.

## מיני הסוג
### מיני הסוג בארץ ישראל
מובאים בסדר סיסטמטי:

***מנתור ערבי** (*Matthiola arabica*) – מין המנתור הרב-שנתי היחיד הגדל באופן טבעי בארץ. זהו מין נדיר הגדל בדרום הנגב ובאדום. צבע הכותרת צהוב. הפרי נטול קרניים. 
***מנתור החוף** (נקרא בעבר **מנתור שלושת החודים**; *Matthiola tricuspidata*) – אופייני לחגורת הרסס שלחופי הים התיכון בצפון מישור החוף של ישראל. הפרי בעל שלושה חודים בראשו. צבע הכותרת סגול.
***מנתור אפור** (*Matthiola incana*) – מין מקובל בגינון, גדל גם כפליט תרבות נדיר בארץ, בעיקר בסדקי חומות. 
***מנתור קטן-פרחים** (*Matthiola parviflora*) – מין נדיר הגדל במחוזות המדבריים של הארץ. צבע הכותרת סגול-ורוד. הפרי בעל שתי קרניים.
***מנתור מצוי** (*Matthiola longipetala*) – גדל במרכז ודרום ישראל, בבתות. צבע הכותרת ורוד-לבן. לפי זוג קרניים הכפופות בצורה מעוגלת. 
***מנתור מחוספס** (*Matthiola aspera*) – גדל בעיקר במדבר יהודה. זהו מין אנדמי לישראל ושכנתה ירדן. צבע הכותרת ורוד. בפרי שתי קרניים ישרות יחסית. 
***מנתור המדבר** (*Matthiola livida*) – צמח נפוץ בחבלי הארץ במדבריים. צבע הפרח ורוד, הפרי מסתלסל בצורה אופיינית.

### מינים שמשמשים כצמחי תרבות
***מנתור אפור** (*Matthiola incana*) – מין מקובל בגינון, גדל גם כפליט תרבות. מגודל כצמח חד-שנתי חורפי, פותחו בו צורות שונות- פרח מלא, פרח ריק, אורך עמוד תפרחת שונה וכן הלאה.

## לקריאה נוספת
*נעמי פינברון-דותן ואבינעם דנין, **המגדיר לצמחי בר בארץ-ישראל**, ירושלים: הוצאת כנה, 1991, עמ' 237–239. 
*אבי שמידע, **החי והצומח של ארץ ישראל**, תל אביב: משרד הביטחון – ההוצאה לאור, 1983, כרך 10, עמ' 104. 
* **קטלוג צמחים – משתלת מלצר**, כפר ידידיה, 2007.

## קישורים חיצוניים

* 
* מנתור, באתר הפלורה של סין 

קטגוריה:צמחים שתוארו ב-1812
קטגוריה:טקסונים שתוארו בידי ויליאם טאונסנד אייטון
קטגוריה:צמחי נוי
קטגוריה:מצליבים
היום הלבן

**היום הלבן** (מיפנית: ホワイトデー) הוא חג אהבה שנוסד ביפן ב-1978.
היום הלבן נחוג ב-14 במרץ, חודש לאחר יום ולנטיין, חג האהבה הנוצרי. החג נחוג בעיקר ביפן, בקוריאה הדרומית ובטאיוואן.

## היום הלבן ביפן
חודש לפני היום הלבן נחוג ביפן יום ולנטיין, בו נשים מעניקות מתנות שוקולד לגברים, כהבעת אהבה, מתוך נימוס או מתוך אילוץ חברתי. אם השוקולד לא נקנה אלא הוכן בבית, הדבר מסמל למקבל שהוא בחיר לבה של המעניקה. ביום הלבן מתהפכים התפקידים: גברים שקיבלו "הוֹנְמֶאִי-צ'וקו" (本命チョコ, "שוקולד אהבת אמת") או "גירי-צ'וקו" (義理チョコ, "שוקולד חובה") ביום הלבן מחזירים את הטובה ומעניקים מתנות לנשים. על פי המסורת, המתנות שמעניקים ביום הלבן הן עוגיות, תכשיטים, שוקולד לבן, הלבשה תחתונה לבנה ומרשמלו. לעיתים משתמשים בביטוי סָאנְבָּאי גָאֶשׁי (三倍返し, "להחזיר פי שלושה") על מנת לתאר את הנוהג לפיו על שווי המתנה ביום הלבן להיות פי שלושה משווי המתנה שניתנה ביום ולנטיין.

## מקור החג ומנהגים
ממוזער|עוגת היום הלבן
ישנן מספר תאוריות למקורו של היום הלבן. אחת מהן מספרת שבשנת 1965, מפעל לייצור מרשמלו הציע לגברים להחזיר מרשמלו לנשים בתמורה לשוקולד ולשאר המתנות שהם קיבלו ביום ולנטיין, וכינה זאת "יום המרשמלו" (Marshmallow Day).

לאחר מכן, המפעלים שמו לב שהם יכולים להרוויח בזכות מסורת זו, הם הציעו לגברים לקנות שוקולד לבן. במקור, המתנה שהוענקה על ידי הגברים הייתה בצבע לבן, לכן יום זה נקרא היום הלבן. מסורת זו השתנתה וכיום המתנות הנפוצות הן בגדים ותכשיטים.

למתבגרים יש מסורת שונה. הבנים מעניקים סרט לבן לאהובת לבם גם אם היא לא הביאה להם מתנה ביום ולנטיין. אם בסוף היום הלבן בנות אלו שמו את הסרט (על השיער, זרוע או תיק), זהו סימן שהן מרגישות את אותם הרגשות כלפי מעניק המתנה.

## קישורים חיצוניים

## הערות שוליים

קטגוריה:חגים יפניים
קטגוריה:חגי אהבה
קטגוריה:אירועים בחודש מרץ
פוארטו בקריסו מורנו

**פּוּאֵרְטוֹ בָּקֵרִיסוֹ מוֹרֵנוֹ** (בספרדית: **Puerto Baquerizo Moreno**) היא עיר הבירה של מחוז גלאפגוס באקוודור, הכולל את קבוצת איי גלאפגוס. העיר שוכנת בקצהו הדרומי של האי סן קריסטובל ששטחו 558 קילומטרים רבועים וגובהו המרבי 730 מטרים. בעיר כ-5,600 תושבים, רובם דייגים, והיא השנייה בגודלה באיי גלאפגוס.

העיסוקים העיקריים בעיר הם דיג, תיירות וחקלאות. העיר נקראת על שם אלפרדו בקריסו מורנו, שהיה נשיא אקוודור שלוש פעמים.

## קישורים חיצוניים

* 

קטגוריה:אקוודור: ערים
קטגוריה:ערי חוף
קטגוריה:איי גלאפגוס: יישובים
על-ענק צהוב

**על-ענק צהוב** הוא כוכב על-ענק, על פי רוב בסיווג ספקטרלי F או G, אשר התפתח מן הסדרה הראשית ונעשה בהיר הרבה יותר מכוכבי הסדרה הראשית בעלי סיווג ספקטרלי דומה. על-ענקים אלה פחות גדולים מעל-ענקים אדומים וגם יותר נדירים, אבל בשל בהירותם הגדולה ניתן לראותם ממרחק גדול ולצפות בחלקם ללא אמצעי עזר אופטיים – למשל, כוכב הצפון. כוכבים אלה הם במקרים רבים משתנים קפאידיים, ובכלל זה δ בקפאוס. בגלקסיית אנדרומדה נתגלו 16 על-ענקים צהובים.

לכוכבים אלה טווח צר של טמפרטורה שנקבע כתוצאה מהסיווג הספקטרלי שלהם, החל מ-4,000 ועד 7,000 מעלות קלווין, בעוד עוצמת ההארה  שלהם היא החל מפי 1,000 מהשמש ועד לפי 100,000 מהשמש. לפיכך, על-ענקים צהובים הם גדולים משמעותית מהשמש, מ-30 רדיוס שמש ועד כמה מאות רדיוסים שמש. המסה משתנה מאוד, החל מפחות ממסת שמש ועד 20 מסות שמש ואף יותר.

## התפתחות
250px|ממוזער|ימין|שלבי ההתפתחות של כוכב עם 5 מסות שמש
כוכבי הסדרה הראשית עם מסות של מעל 8 מסות שמש הם כוכבים חמים מסוגים ספקטרלים B ו-O והם מכלים את המימן שבליבתם במהירות. כאשר אוזל המימן בליבת הכוכב מתחילים הכוכבים להתנפח ולהתקרר והופכים לתת-ענקים כחולים, לענקים כחולים או לבנים ואז לענקים צהובים או לעל-ענקים צהובים ולבסוף לעל-ענקים אדומים. מכיוון שהשלב בו הכוכבים הם על-ענקים צהובים הוא קצר יחסית, כוכבים אלה נדירים למדי, אך בשל עוצמת ההארה שלהם ניתן לראותם ממרחקים גדולים. לעיתים, על-ענקים אדומים הופכים בשל שינויים בקצב יצירת האנרגיה בתוכם לעל-ענקים כחולים וחלקם הופכים חזרה לעל-ענקים אדומים. מעבר זה הוא הדרגתי ובמהלכו הכוכבים עוברים דרך הסוגים הספקטרלים השונים כך שבחלק מזמן המעבר הם שוב על-ענקים צהובים. כוכבים שמסתם אינה מספיקה כדי ליצור סופרנובה מסיימים את חייהם כננסים לבנים כאשר המעבר מעל-ענק אדום לננס לבן עשוי לעבור שוב דרך על-ענק צהוב.

## על-ענקים צהובים בולטים
*כוכב הצפון הוא על-ענק צהוב מסוג ספקטרלי F8 Ib
*δ בקפאוס הוא על-ענק צהוב שסוגו הספקטרלי משתנה בין F5 Ib ובין G2 Ib
*סאדאלסוד וסאדאלמליק הם על-ענקים צהובים מסוגים ספקטרלים G0 Ib ו-G2 Ib בהתאמה
*וזן הוא על-ענק צהוב מסוג ספקטרלי F8 Ia
*מירפק הוא על-ענק צהוב מסוג ספקטרלי F5 Ib
*סאדר הוא על-ענק צהוב מסוג ספקטרלי F8 Ib
*מבסוטה הוא על-ענק צהוב מסוג ספקטרלי G8 Ib

## ראו גם
* ענק צהוב

## קישורים חיצוניים

*
על-ענק לבן

**על-ענק לבן** הוא כוכב על-ענק, בסיווג ספקטרלי A, אשר התפתח מן הסדרה הראשית ונעשה בהיר הרבה יותר מכוכבי הסדרה הראשית בעלי סיווג ספקטרלי דומה.

על-ענקים אלה פחות גדולים מעל-ענקים אדומים או צהובים וגם נדירים יותר מהם. קיימים מעט מאוד מהם שניתנים לצפייה ללא אמצעי עזר אופטיים, כמו למשל הכוכב דנב. בדומה לעל-ענקים כחולים, חלקם הם כוכבים משתנים שמסווגים כ-משתנה α בברבור (על שמו של דנב). בהתאם לסיווג הספקטרלי, הטמפרטורה שלהם נעה בין 7,500 ובין 9,500 קלווין, בעוד  שלהם היא בין מפי 1,000 מהשמש ועד לפי 100,000 מהשמש. רדיוסם נע בין עשרות רדיוסי שמש ועד כמה מאות רדיוסי שמש. המסה משתנה מאוד, החל ממספר מסות שמש ועד לעשרות מסות שמש.

## התפתחות
כוכבי הסדרה הראשית עם מסות של מעל 8 מסות שמש הם כוכבים חמים מסוגים ספקטרלים B ו-O והם מכלים את המימן שבליבתם במהירות. כאשר אוזל המימן בליבת הכוכב מתחילים הכוכבים להתנפח ולהתקרר והופכים לתת-ענקים כחולים, לענקים כחולים או לבנים ואז לענקים צהובים או לעל-ענקים צהובים ולבסוף לעל-ענקים אדומים. הכוכבים המסיביים שביניהם יכולים להפוך גם לעל-ענקים לבנים בתהליך זה, לפני שיהפכו לעל-ענקים צהובים. לעיתים, על-ענקים אדומים הופכים בשל שינויים בקצב יצירת האנרגיה בתוכם לעל-ענקים כחולים, וחלקם הופכים חזרה לעל-ענקים אדומים. מעבר זה הוא הדרגתי ובמהלכו הכוכבים עוברים דרך הסוגים הספקטרלים השונים כך שבחלק מזמן המעבר הם על-ענקים לבנים.

## על-ענקים לבנים בולטים
*דנב הוא על-ענק לבן מסוג ספקטרלי A2 Ia
*אספידיסקה הוא על-ענק לבן מסוג ספקטרלי A7 Ib
*υ בשדרית A הוא על-ענק לבן מסוג ספקטרלי A8 Ib

## ראו גם
* ענק לבן

*
ליגת אתנה (כדוריד נשים)

**ליגת אתנה נשים** היא הליגה הבכירה בישראל לכדוריד נשים, ומאורגנת בשיתוף עם אתנה (המועצה הציבורית לקידם נערות ונשים בספורט).

## שיטת משחקי הליגה
הליגה כוללת 9 קבוצות.
* ליגה סדירה בת שני סיבובים: כל קבוצה משחקת נגד כל קבוצה פעמיים, כאשר על ניצחון ניתנות שתי נקודות, על תוצאת תיקו ניתנת נקודה, ועל הפסד לא ניתנות נקודות. הדירוג נקבע לפי מספר הנקודות. במצב של שוויון במספר הנקודות נקבע הדירוג על פי תוצאת המשחק (או המשחקים) בין הקבוצות.
* סדרת הגמר: סדרת גמר האליפות היא בשיטת הטוב מ-3. הקבוצה שדורגה ראשונה מארחת את המשחק הראשון, והשלישי. קבוצה שמנצחת ב-2 משחקים זוכה באליפות. אם שתי הקבוצות מנצחות במשחק אחד כל אחת, והמשחק השלישי נגמר בתיקו, נקבעת האלופה לפי הפרש שערים טוב יותר. אם הפרש השערים שווה, מאריכים את המשחק ב-10 דקות.
* מאחר שזו ליגת הנשים היחידה בכדוריד, אין ירידה לליגת המשנה בתום העונה.

## עונת 2021/2020

### קבוצות שהשתתפו בליגה בעבר
* הפועל אשקלון
* הפועל רמת גן
* הפועל רחובות
* הפועל כפר מנחם
* הפועל רעננה
* מכבי דימונה
* הפועל ערד
* אס"א תל אביב
*הפועל פתח תקווה
*מכבי פתח תקווה
*הפועל אשדוד

## אלופות ומחזיקות הגביע

* קבוצה המסומנת ב**כתב מודגש** זכתה גם בגביע המדינה באותה העונה והשלימה דאבל.

## קישורים חיצוניים
* 
* אתר איגוד הכדוריד בישראל
* רשימת אלופות ומחזיקות גביע המדינה, אתר איגוד הכדוריד
* אלופות ומחזיקות גביע בכל השנים והגילאים, אתר איגוד הכדוריד, עד 2007/2008

קטגוריה:ליגות כדוריד בישראל
שרונה פיק

**שרונה פיק** (נולדה ב-9 בפברואר 1980) היא זמרת ומלחינה ישראלית, נודעה בעיקר כחלק מההרכב "האחיות פיק", שבו פעלה יחד עם אחותה הצעירה דניאלה.

## ביוגרפיה
פיק נולדה ברמת השרון, בת לזמר צביקה פיק ולפזמונאית מירית שם-אור. הוריה התגרשו בילדותה. בנוסף לאחותה דניאלה יש לה אח נוסף, בנלי, הגדול ממנה.

שרונה ודניאלה פיק פעלו כהרכב פופ מצליח בשם "האחיות פיק" בין השנים 2003–2005. את הסינגל הראשון שלהן, "זאת אהבה", הוציאו בנובמבר 2002. הסינגל המוכר ביותר שלהן הוא "השיר הזה", אותו הוציאו בשנת 2003. בשנת 2004 הוציאו מיני-אלבום, גם הוא בשם "השיר הזה". האלבום נמכר ביותר מ-20,000 עותקים וזכה באלבום זהב. באמצע 2005, זמן קצר לאחר השתתפותן בתחרות הקדם אירוויזיון, פורק ההרכב, והשתיים פנו לקריירות שירה נפרדות.

פיק החלה לעבוד על אלבום פופ, שמועד הוצאתו נדחה שוב ושוב על ידי חברת התקליטים אן אם סי. האלבום מעולם לא יצא, אך היא הוציאה מספר סינגלים ממנו – "טומי", "למה לא", "מזרח וירג'יניה" ו"באופן זמני", שזכו להצלחה חלקית בלבד, ולא הצליחו לשחזר את ההצלחה של הסינגלים המשותפים של השתיים. במקביל עבדה פיק על אלבום לועזי שיועד להפצה בארצות הברית. כמו כן הקליטה סינגל בשם "אהבה מחשמלת" יחד עם רנו פסקאל, במסגרת תוכנית הטלוויזיה שלו בערוץ ביפ. בשנת 2007 הוציאה סינגל נוסף לרדיו – "מתלבטת". הסינגל לא זכה להצלחה מרובה. באותה התקופה התחילה לעבוד על אלבום חדש, שהיה אמור לצאת בלייבל של אביה, צביקה פיק. האלבום לא ראה אור מעולם.

בנוסף לפעילותה כזמרת, הלחינה וכתבה שירים לזמרות כמו אישתאר, מיכל אמדורסקי ושרית חדד. 

בשנת 2008 הקליטה פיק גרסת כיסוי לשיר "חולצה כחולה", עבור הפרויקט המוזיקלי "עבודה עברית".

במרץ 2009 השתתפה בתוכנית המציאות "האח הגדול VIP" לצד אחותה דניאלה.

## חיים אישיים
ביוני 2011 התחתנה עם דניאל פדרמן, איש המלונאות ובנו של המיליארדר מיקי פדרמן. לשניים שלושה ילדים.

## קישורים חיצוניים

* 
* 
* 

## הערות שוליים

קטגוריה:זמרות פופ ישראליות
קטגוריה:זמרי פופ ישראלים
קטגוריה:מתמודדות קדם-האירוויזיון
קטגוריה:מתחרי האח הגדול (ישראל)
קטגוריה:משפחת שם אור
קטגוריה:משפחת פדרמן
קטגוריה:מלחינות ישראליות
קטגוריה:מלחינים ישראלים
קטגוריה:ישראליות שנולדו ב-1980
קטגוריה:ישראלים שנולדו ב-1980
דניאלה פיק

**דניאלה פיק** (נולדה ב-21 בנובמבר 1983) היא זמרת ישראלית. הייתה חברה בצוות המוזיקלי "האחיות פיק" יחד עם אחותה שרונה.

## ביוגרפיה
פיק נולדה ברמת השרון, בת לזמר צביקה פיק ולפזמונאית מירית שם אור. הוריה התגרשו בילדותה. בנוסף לאחותה שרונה יש לה אח גדול.
פיק סיפרה בראיונות שהיא "שרה עוד לפני שהחלה לדבר", ושחלמה לשיר ולהיות זמרת מגיל צעיר מאוד.

שירתה ביחידה 9900 בחיל המודיעין.

### קריירה מקצועית
שרונה ודניאלה פיק פעלו כהרכב פופ מצליח בשם "האחיות פיק" בשנים 2002–2005. את הסינגל הראשון שלהן, "זאת אהבה", הוציאו בנובמבר 2002. הסינגל המוכר ביותר שלהן הוא "השיר הזה", אותו הוציאו בשנת 2003. בשנת 2004 הוציאו מיני-אלבום, גם הוא בשם "השיר הזה". המיני-אלבום נמכר ביותר מ-20,000 עותקים וזכה באלבום זהב. 

בשנת 2005 השתתפו השתיים בקדם אירוויזיון 2005 עם השיר "הלו הלו", וסיימו במקום ה-12. זמן קצר לאחר מכן פורק ההרכב, והשתיים פנו לקריירות שירה נפרדות.

עם פירוק הצמד הוציאה דניאלה פיק את הסינגל "רחוק", ששימש כשיר הנושא של הסדרה "פיק אפ" ששודרה בערוץ 10 ב-2005.

בשנת 2007 השתתפה פיק בעונה השלישית של תוכנית הטלוויזיה "רוקדים עם כוכבים".

במרץ 2009 השתתפה פיק בתוכנית המציאות "האח הגדול VIP" עם אחותה שרונה.

בסוף ספטמבר 2011 הוציאה פיק סינגל בין-לאומי ראשון, אשר הוקלט באנגליה, בשם "Yalla Yalla".

ביוני 2012 הוציאה פיק גרסת כיסוי בסגנון בלדה לשיר "What is Love" של הזמר "Haddaway". לצד גרסת הכיסוי, פיק פרסמה שני שירים נוספים באנגלית, כחלק מדיסק מתוכנן. באותה שנה השתתפה בתוכנית "הדיבור", בהנחייתו של אלירז שדה.

ביוני 2019 הופיעה פיק הופעת קמאו בסרטו של בעלה, קוונטין טרנטינו, "היו זמנים בהוליווד".

## חיים אישיים
בשנת 2009 הכירה את הבמאי ויוצר הקולנוע האמריקאי קוונטין טרנטינו, כאשר הגיע לישראל לרגל קידום סרטו ממזרים חסרי כבוד. הזוג נפרד לאחר זמן קצר. בשנת 2016 השניים חזרו לקשר, ונישאו בנובמבר 2018. מתגוררים בפארק צמרת.

בפברואר 2020 נולד בנם הראשון, ליאו. ביולי 2022 נולדה בתם, אדריאנה.

## קישורים חיצוניים

* 
* 
* 
* 
* 
* 
* 
* 
* 

## הערות שוליים

קטגוריה:זמרות פופ ישראליות
קטגוריה:זמרי פופ ישראלים
קטגוריה:מתמודדות קדם-האירוויזיון
קטגוריה:מתחרי האח הגדול (ישראל)
קטגוריה:משפחת שם אור
קטגוריה:מתחרי רוקדים עם כוכבים (ישראל)
קטגוריה:בוגרות תיכון רוטברג (רמת השרון)
קטגוריה:בוגרי תיכון רוטברג (רמת השרון)
קטגוריה:פארק צמרת: אישים
קטגוריה:ישראליות שנולדו ב-1983
קטגוריה:ישראלים שנולדו ב-1983
יאקו הינטיקה

ממוזער|יאקו הינטיקה ב-2013
**יאקו הינטיקה** (בפינית: **Kaarlo Jaakko Juhani Hintikka**; 22 בינואר 1929 - 12 באוגוסט 2015) היה פילוסוף ולוגיקן פיני.

## קורות חיים
הינטיקה נולד בעיר ונטה בדרום פינלנד. הוא סיים דוקטורט בפילוסופיה באוניברסיטת הלסינקי. במהלך הקריירה האקדמית לימד באוניברסיטת הרווארד (1959-1956), אוניברסיטת הלסינקי, האקדמיה הפינית, אוניברסיטת המדינה של פלורידה, אוניברסיטת סטנפורד ואוניברסיטת בוסטון.

הינטיקה פרסם למעלה מ-300 מאמרים אקדמיים ויותר מ-30 ספרים. עיקר תרומותיו בשטח הפילוסופיה הן בתחומים: לוגיקה מתמטית, לוגיקה פילוסופית, פילוסופיה של המתמטיקה, תורת ההכרה, פילוסופיה של הלשון ופילוסופיה של המדע. חיבוריו התפרסמו בשפות רבות בעולם. בעיני רבים הוא נחשב למייסד הלוגיקה האפיסטמית, תת-תחום של לוגיקה מודלית, העוסק בחקר הלוגיקה באפיסטמולוגיה. בעשורים האחרונים לחייו עסק בסמנטיקת משחקים (Game semantics).

בשנים 2002-1962 הינטיקה ערך את כתב העת Synthese ושימש כיועץ עריכה ליותר מעשרה כתבי עת פילוסופיים. הוא שימש כסגן הנשיא הראשון של ההתאחדות הבינלאומית לחברות פילוסופיות (בצרפתית: Fédération Internationale des Sociétés de Philosophie), כסגן נשיא המכון הבינלאומי לפילוסופיה, וכחבר בארגונים פילוסופיים נוספים.

בשנת 2005 זכה בפרס רולף שוק בלוגיקה ופילוסופיה "על תרומותיו החלוציות לניתוח הלוגי של מושגים מודליים, במיוחד מושגי הידע והאמונה".

## ספריו

* Socratic Epistemology; Explorations of Knowledge-Seeking by Questioning 
* The Philosophy of Mathematics 
* The Principles of Mathematics Revisited 
* Paradigms for Language Theory and Other Essays 
* Lingua Universalis vs Calculus Ratiocinator 
* Inquiry as Inquiry: A Logic of Scientific Discovery 
* Language, Truth and Logic in Mathematics 
* Ludwig Wittgenstein: Half-Truths and One-and-a-Half-Truths 
* Analyses of Aristotle 
* The Logic of Epistemology and the Epistemology of Logic 


## ספרים על הגותו

* Auxier, R.E., and Hahn, L., eds., 2006. The Philosophy of Jaakko Hintikka (The Library of Living Philosophers). Open Court. Includes a complete bibliography of Hintikka's publications. 
* Bogdan, Radu, ed., 1987 Jaakko Hintikka, Kluwer Academic Publishers 
* Daniel Kolak, 2001 On Hintikka, Wadsworth 
* Daniel Kolak and John Symons, eds., 2004 Quantifiers, Questions and Quantum Physics: Essays on the Philosophy of Jaakko Hintikka Springer 
 
* אברהם צבי בראון (ערך והקדים מבואות), **מבחר טקסטים פילוסופיים - מפארמנידס עד הוגי ימינו : מקראה באונטולוגיה**, ירושלים: הוצאת מאגנס, 1995.

## קישורים חיצוניים

* דף הבית של יאקו הינטיקה באתר אוניברסיטת בוסטון
* ביבליוגרפיה של חיבורי יאקו הינטיקה

קטגוריה:בוגרי אוניברסיטת הלסינקי
קטגוריה:פילוסופים פינים
קטגוריה:סגל אוניברסיטת בוסטון
קטגוריה:סגל אוניברסיטאות ומכללות בארצות הברית
קטגוריה:זוכי פרס רולף שוק ללוגיקה ולפילוסופיה
קטגוריה:זוכי מלגת גוגנהיים
קטגוריה:פינים שנולדו ב-1929
קטגוריה:נפטרים ב-2015